# Társadalmi vita, avagy az oktatásmódszertan megújítására tett komplex kísérlet

Pitlik László (SZIE GTK TDT) – 2010.XI.

## Helyzetértékelés

* Évek óta folyik egy ösztönös és masszív **oktatás-módszertani** **kísérletsorozat** az egyébként elhaló ISZAM-képzés kapcsán,
  + mely képzés keretében minden magát valamire is becsülő Hallgató TDK-s tapasztalatokat szerzett,
  + s egyesek e-portfóliója jobb képet mutat, mint sok PhD-jelöltté,
  + nem mellesleg innovatív cégek érdeklődnek a Hallgatók ilyen formán szervezett csoportja iránt,
  + nem csak itthon demonstrátorként, hanem Németországban is nyári gyakorlat keretében szívesen fogadták a kritikus és kreatív csapatot.
  + Emellett az ISZAM hatása kiterjedt pl. GVAM azon Hallgatóira is, akik nyári gyakorlatukat az innováció területén aktív partnereknél töltötték.
* A **TDT** újjáalakulása kapcsán a dékáni utasítás értelmében a delegált intézeti tagok feladat a tudományos igényességre fogékony Hallgatók kiszűrésének és a velük való közös intézeti munka-mennyiség és –minőség növelésének katalizálása volt.
  + Az intézeti tagok reakciója jelképes volt. A TDT-delegált és az intézetvezető nem rendelkezik sem motivációs, sem szankcionálási lehetőségekkel.
  + Előrelépést tehát csak újszerű munkaszervezési megoldásoktól lehet várni. Az alábbiakban egy ilyen újszerű megoldás került megfogalmazásra.
* A TDT mellett folyamatosan napirenden van az **e-learning** fejlesztése, mely egyik eddig kevéssé kiforrott szála a multimédia jellegű támogatás. Jelenleg azonban nincs intézményesült infrastruktúra a hang- és videofelvételek, a vágás, ill. az animációk elkészítése kapcsán. Nincs megfelelő streaming szerver, kapcsolódó szoftver licencek.
* Az innovatív gondolkodásmód elősegítése és a tanulástámogatás multimédiás vetülete mellett nyitott kérdés a **jegyzetfejlesztés** ügye, melyben hosszú ideje a szerző jogok kérdései sem tisztázottak. Ennek ellenére jelentős fejlesztések folynak úgy tartalmi, mint módszertani szempontból évek óta.
* **A fenti lépések eddig mindennemű egyetemi/kari erőforrás nélkül kerültek realizálásra.**

## Javaslat

Az intézményi célokkal való összhang alapján kari támogatás feltételezve a 2011 tavaszi félévében kísérleti jelleggel a GVAM első évfolyam Gazdasági Informatika II. című tantárgya keretében a **Hallgatók választhassanak** az alábbi két követelményrendszer közül:

* normál eljárás: régi (frissítésre váró) jegyzet, klasszikus (vissza nem játszható, hiányzás esetén nem pótolható, gyors ritmusú) előadás, klasszikus (általános, a leggyengébbek ritmusához igazodó) gyakorlat, klasszikus jegyadás (azaz tesztek, ZH-k, szóbeli vizsgák, ill. zömmel formai megfelelés szempontból ellenőrzött önálló feladat alapján)
* innovatív eljárás:
  + a klasszikus előadások kiváltása online, moderált fórummal kiegészített DVD támogatással (a 2009. augusztusi levelező képzések saját videofelvételeinek, vágott, kulcsszavazott verziójával, melyet bárki bármikor tetszőleges helyszínen és alkalommal lejátszhat)
  + jegyadás: egyéni és kiscsoportos önálló feladatok alapján (a feladatválasztás Hallgatói kezdeményezésre és/vagy külső partnercégek ajánlásai alapján piacképességi szempontokat prioritásként kezelve)
  + feladatok kivitelezése egyénileg vagy kiscsoportosan minden támogatás felhasználhatósága mellett folyamatos oktatói/partneri tutorálás mellett az előadások időkeretén is túlnyúlóan
  + klasszikus gyakorlatok helyett projektmunka, vagyis a mindenkori leggyorsabb/legügyesebb Hallgatók (csoportok) oktatói támogatása a többiek előtt demonstrációs jelleggel a feladatok szorgalmi időszakban való közös, publikálásra alkalmas, magyar és idegen nyelvű dokumentáció elvárása mellett
  + az önálló feladatok témája, kidolgozottsága el kell, hogy érje a TDK-alkalmasság határát, s ezen tantárgyi önálló feladatok egyben a 2011. őszi ETDK-ra beadásra is kell, hogy kerüljenek
  + a félévbe való bekapcsolódás saját ritmus szerint a DVD által bemutatott témaválasztási tanácsok autodidakta elő-feldolgozása után, oktatói reflexiókat bekérve
  + különdíj alapítása a DVD kiadója által a legjobb TDK-dolgozatok szerzőinek jutalmazására

A DVD tartalma: hang- és video-állományok, jegyzet és ajánlott irodalmak, mintapéldák, interaktív tesztek (vagyis a teljes oktatási segédanyag-paletta internetes kapcsolat hiánya esetére is), ill. az Információból üzleti érték című egyetemközi tankönyv egy példánya.

## Indoklás

A TDT céljai, a minőségi jegyzetellátás elvárás, ill. a valódi (didaktikai alapokon álló) e-learning támogatás fejlesztése a választható, innovatív eljárással egy közös keretrendszerben elérhető, biztosítható. A minőségi oktatás lehetőségének megteremtése egyben az elitképzés esélyeit is növeli.

## Operatív teendők

Kari állásfoglalások szükségesek az intézmény által nem támogatott innovatív megoldások (pl. DVD) finanszírozási formáiról pro-aktív módon kezelve a többletköltségekkel kapcsolatban mindenkor várható „érdekvédelmi problémákat”:

* előírható-e a DVD kötelező irodalomként?<--igen, bármit elő lehet írni, nem kell biztosítani sem,
* kötelező-e a DVD-hez papír-alapú jegyzetet kiadni? nincs ilyen szabály, de van örökölt helyzet: tehát legyen
* a (könyv+)DVD ellenértéke beszedhető-e minden Hallgatótól, ha a többségi szavazás az innovatív utat preferálja: kiadótól közvetlenül is rendelhető, nincs kizáró szabály,
* a (könyv+)DVD ellenértéke beszedhető-e azon Hallgatóktól, akik az innovatív utat preferálják
* lehet-e speciális (könyv+)DVD-árszabást alkalmazni: egyedi ár ad hoc/egyedi gyártás esetén bruttó 5000 Ft, ill. csoportos ár 5-10 fő esetén br. 4500 Ft, 10-20 fő esetén 4000 Ft, 20-30 fő esetén br. 3500 Ft, 30-40 fő esetén br. 3000 Ft, ill. 40 fő felett br. 2500 Ft
* ha beválik a kísérlet, azaz min. egy TDK szekcióra való értékes dolgozat beadásra kerül, akkor az itt felvázolt tartalmi és üzleti modell automatikusan általánosítható minden hasonló jellegű nappalos és levelezős képzésben tárgyfelelősi döntés alapján külön szakvezetői ellenjegyzés nélkül a gördülékeny szervezhetőség érdekében, szakvezető legyen a döntéshozó a szakvezető, GVAM esetén 2 tárgyról van szó,
* levelezős: központi finanszírozás lesz

## Összefoglalás

* Kari források hiányában is biztosítható az innovatív előrelépés az oktatásminőség számos részletét érintően.
* A hiányzó forrásokat látszólag a Hallgatói költségtérítések jelentik, melyek azonban
* a DVD kiadója által vállaltan a legjobb TDK-dolgozatok szerzőihez visszaáramoltatásra kerülnek.
* Vagyis a valódi forrásokat a színvonalas témaválasztás piac értéke fedezi, hiszen a DVD kiadója a TDK-dolgozatokban megtestesülő értéken keresztül jut hozzá azon fedezethez, melyet a DVD készítésébe belefektet.
* A minőségi TDK-dolgozatok ellenértékét tehát a DVD kiadója a TDK dolgozatokhoz kötődő projektjein keresztül fedezhet.
* Amennyiben az félévi Hallgatói önálló feladatok (potenciális TDK dolgozatok) minősége nem megfelelő, a DVD kiadója nem kockáztat feleslegesen, hiszen nem kell különdíjat kiadnia.
* A gyengébb, motiválatlanabb Hallgatóktól a kreatív Hallgatók irányába a kiválóság elismerésére erőforrás átcsoportosítás történik független tudományos és piaci értékelés alapján, mely az oktatás tömegesedéséből fakadó negatív tendenciák ellen hat.
* Az oktatás-kutatás és a piac ideális és fenntartható összekapcsolása magától értetődően realizálható.
* Óraterhelés növekedés, többlet oktatói terhelés nincs, ill. csak akkor lép fel, ha a Hallgató-Oktató kooperáció túllép az oktatási kereteken, hiszen az oktatók és a DVD kiadója kölcsönösen érdekeltek a jó minőségű Hallgatói feladatok katalizálásában a remélt piaci ellenérték realizálásának reményében.
* Az itt jellemzett minta többlet-óraterhelés felvállalása mellett eddig is sikeresen működött!
* Az így kiképzett Hallgatók piaci értéke összehasonlíthatatlanul és megkérdőjelezhetetlenül nagyobb, mint a hagyományos képzési logikák mellett képzett Hallgatók esetében. A többletérték forrásai:
  + piacképes problémák közvetítése a Hallgatók felé,
  + reálisan elsajátítható, hatékonyan alkalmazható ismerettömeg lehatárolása (magolás jellegű számonkérés kizárása),
  + a kapcsolódó szoftverlicencek saját kézben vannak,
  + a kapcsolódó adatbázisok részlegesen készen vannak, ill. partnereknél rendelkezésre állnak,
  + jelentős méretű és részletességű szabványosítás zajlott le az elmúlt évek kísérleteiben a kommunikáció minden releváns rétegét illetően,
  + az eddigi kísérletek alapján már az így kiképzett Hallgatók oktatóként is sikeresen bevethetők voltak.